
<רביזיה בדבר קביעת ועדה לדיון בהצעת חוק יסוד: הממשלה (תיקון מס' 3 והוראת שעה לכנסת ה-20) (מ/915), לשם הכנתה לקריאה שנייה ושלישית>
<היו"ר זאב אלקין:>
חברים, השעה 00:40, אפילו 00:41. כמו שהבטחנו, אנחנו חוזרים לרביזיה. בבקשה, חברת הכנסת מיכאלי, יש לך 3 דקות לנמק את הרביזיה, לאחר מכן נצביע. 

<מרב מיכאלי:>
תודה רבה, אדוני. אני רוצה לחזור לתחילת ההסתייגות וההתנגדות שלנו לחוק הזה ולאופן שבו הוא מועבר. מדובר בממשלת מעבר, ממשלה שבה ראש ממשלה מחזיק ביותר מחצי מהתיקים. זאת הצעת חוק שאין בה שום דחיפות. יש חוסר סבירות בלשנות חוק שראש הממשלה הזה בעצמו העביר לפני שנה, כאשר על כל זה לעשות את זה בוועדה לא קיימת,  ועדה לא סטטוטורית, ועדה שמוקמת אד הוק שאין לה את המיומנויות ואת הכלים שיש לוועדת חוקה שאמורה לדון בחוקי יסוד. 

<היו"ר זאב אלקין:>
ועדה שלא קיימת.

<מרב מיכאלי:>
היא הנותנת. היה צריך לחכות להקים ממשלה, להקים ועדות, ואז ועדת חוקה, שיושבת ועושה את העבודה שלה כמו שצריך, הייתה צריכה לדון בחוק הזה אם בכל זאת הייתם מחליטים להביא אותו על אף אי הסבירות בהבאתו. כמובן כל זה לא קורה. לפחות  היו פה כמה אופציות על השולחן. חברתי, חברת הכנסת מיכל רוזין, הציעה להעביר את זה לוועדת הכספים.  הייתה כאן הצעה של מיקי לוי להעביר את זה לוועדת חוץ וביטחון, דבר שיעשה הרבה היגיון לאור העובדה שאחד מסגני השרים שרוצים למנות הוא סגן שר למשרד הביטחון שיבוא משורות הבית היהודי ויהיה ממונה על העברת כספים דרך משרד הביטחון לכל מיני מטרות שכדאי שנדע מה הן. כדאי מאוד שדבר כזה יעבור בוועדת החוץ והביטחון, כך - - 

<היו"ר זאב אלקין:>
אני מניח שזה בגלל החשיפה התקשורתית הגדולה של ועדת חוץ וביטחון דרך ההדלפות . לכך התכוונת.

<מרב מיכאלי:>
למשל. זאת אופציה לא מבוטלת. אפשר היה לעשות את זה במליאה. נכון, עופר?

<עפר שלח:>
בהחלט.

<מרב מיכאלי:>
בהחלט. אני אבקש מחברי יואל חסון להשלים בדקה שנותרה לנו את הנימוק לרביזיה. 

<היו"ר זאב אלקין:>
את השארת לו דקה להשלמה. הוא לא הגיש, אבל אם את נותנת לו את הזמן, בבקשה. 

<מרב מיכאלי:>
אנחנו עובדים ביחד.

<היו"ר זאב אלקין:>
זה חלק מהרוטציה. גם בנימוק רביזיות שומרים על רוטציות. בבקשה, חבר הכנסת יואל חסון, יש לך דקה.

<יואל חסון:>
אנחנו, אדוני, במחנה הציוני יודעים לחלוק, מה שאתה לא כל כך יודע. אנחנו משתדלים לחלוק.  הרביזיה הזאת, המטרה שלה - -

<היו"ר זאב אלקין:>
אני מאחל לכם ב-4 השנים הקרובות לחלוק רק רביזיות. 

<מרב מיכאלי:>
אדוני, אני מאוד מאחלת לך שתצטער על האיחול הזה.

<יואל חסון:>
בכל אופן, אדוני היושב-ראש, אנחנו בסך הכל בבקשת הרביזיה הזאת חושפים צעד אחרי צעד את הדרך שבה אתם מעבירים ולמעשה מקימים ממשלה בישראל. אני חושב שהפארסה הזאת של הקמת הממשלה בצורה כזאת תהיה כזאת שיזכרו אותה לדורי דורות. יזכרו אותה בעיקר לדורי דורות, אדוני היושב-ראש, מכיוון שכל המאמץ הזה הולך למעשה להוליד ממשלה לא יציבה שלא תשנה פה שום דבר, שתגרום נזק. ממשלה, אגב, שהיחסים בין שותפיה הם יחסים, במקרה הטוב, גרועים, ולכן אין תקווה במקום הזה, אין תקווה בהחלטה הזאת. תמשיך להשתמש ברוב שלך, ואנחנו נמשיך להיאבק עד שנצליח.

<היו"ר זאב אלקין:>
תודה רבה. אני עובר להצבעה. אנחנו מצביעים בעד או נגד הרביזיה.  חבר הכנסת אלקין ,ליכוד - נגד. חבר הכנסת יואב קיש במקום חבר הכנסת יריב לוין.

<יואב קיש:>
נגד.

<היו"ר זאב אלקין:>
חבר הכנסת דוד ביטן.

<דוד ביטן:>
נגד

<היו"ר זאב אלקין:>
חבר הכנסת ז'קי לוי.

<ז'קי לוי:>
נגד.

<היו"ר זאב אלקין:>
חבר הכנסת מיקי זוהר.

<מיקי זוהר:>
נגד.

<היו"ר זאב אלקין:>
חברת הכנסת נאוה בוקר.

<נאוה בוקר:>
נגד.

<היו"ר זאב אלקין:>
חבר הכנסת אברהם נגוסה.

<אברהם נגוסה:>
נגד.

<היו"ר זאב אלקין:>
חברת הכנסת נורית קורן.

<נורית קורן:>
נגד.

<היו"ר זאב אלקין:>
חבר הכנסת איתן כבל.

<איתן כבל:>
בעד.

<היו"ר זאב אלקין:>
חברת הכנסת מרב מיכאלי.

<מרב מיכאלי:>
בעד.

<היו"ר זאב אלקין:>
חברת הכנסת מיכל בירן.

<מיכל בירן:>
בעד.

<היו"ר זאב אלקין:>
חבר הכנסת מיקי רוזנטל. 

<מיקי רוזנטל:>
בעד.

<היו"ר זאב אלקין:>
חבר הכנסת דני עטר.

<דניאל עטר:>
בעד.

<היו"ר זאב אלקין:>
חבר הכנסת יואל חסון.

<יואל חסון:>
בעד.

<היו"ר זאב אלקין:>
חבר הכנסת אחמד טיבי אינו נוכח. יש מישהו במקומו? לא. חבר הכנסת דב חנין אינו נוכח. יש מישהו במקומו? לא. חבר הכנסת ג'מאל זחאלקה אינו נוכח. יש מישהו במקומו? לא. חבר הכנסת מיקי לוי.

<מיקי לוי:>
בעד.

<היו"ר זאב אלקין:>
חבר הכנסת עפר שלח.

<עפר שלח:>
בעד.

<היו"ר זאב אלקין:>
חברת הכנסת עליזה לביא.

<עליזה לביא:>
בעד.

<היו"ר זאב אלקין:>
במקום חברת הכנסת עזריה חבר הכנסת רועי פולקמן.

<רועי פולקמן:>
נגד.

<היו"ר זאב אלקין:>
חברת הכנסת יפעת שאשא ביטון.

<יפעת שאשא-ביטון:>
נגד.

<היו"ר זאב אלקין:>
חברת הכנסת מרב בן-ארי.

<מרב בן-ארי:>
נגד. 

<היו"ר זאב אלקין:>
במקום חברת הכנסת איילת שקד חבר הכנסת יינון מגל.

<יינון מגל:>
נגד. 

<היו"ר זאב אלקין:>
חבר הכנסת ניסן סלומיאנסקי.

<ניסן סלומינסקי:>
נגד. 

<היו"ר זאב אלקין:>
חבר הכנסת יעקב מרגי.

<יעקב מרגי:>
נגד.

<היו"ר זאב אלקין:>
חבר הכנסת יואב בן-צור.

<יואב בן-צור:>
נגד. 

<היו"ר זאב אלקין:>
חבר הכנסת מאיר פרוש.

<מאיר פרוש:>
נגד. 

<היו"ר זאב אלקין:>
חבר הכנסת אורי מקלב.

<אורי מקלב:>
נגד.

<היו"ר זאב אלקין:>
חבר הכנסת רוברט אילטוב.

<רוברט אילטוב:>
בעד.

<היו"ר זאב אלקין:>
חבר הכנסת חמד עמאר.

<חמד עמאר:>
בעד.

<היו"ר זאב אלקין:>
חברת הכנסת מיכל רוזין במקום חבר הכנסת אילן גילאון.

<מיכל רוזין:>
בעד. 

<היו"ר זאב אלקין:>
17 נגד, 12 בעד, 3 לא השתתפו בהצבעה, לכן הרביזיה לא התקבלה. אני נועל בזה את הישיבה, אבל אני מודיע, כפי שכבר הודעתי, שישנו סיכוי לא מבוטל שלצורך נושאים שונים שקשורים בחוק הזה הוועדה המסדרת תתכנס במהלך הלילה בהתראה של חצי שעה, לכן תהיו מוכנים. תקבלו הודעה בצורה מסודרת.  תודה רבה, הישיבה נעולה. 

<הישיבה ננעלה בשעה 00:50.>
